### Beslutningstema

I denne sag skal det besluttes, om forslaget til en ny kommuneplanramme for et oplevelsesøkonomisk erhvervsområde Hattesvej, Rømø, skal sendes i offentlig høring.

### Sagsfremstilling

Forvaltningen har udarbejdet et tillæg til Kommuneplan 2017-2029. Formålet med tilllægget er at udlægge en kommuneplanramme, der underbygger mulighederne for turisme på Rømø. Forslaget til kommuneplanramme dækker det nordlige område omkring [adresse] og [adresse] på Rømø, og skal muliggøre udviklingen af eksisterende og fremtidig turisterhverv indenfor rammeområdet. Kommuneplanrammen dækker bla. [adresse], [adresse] og John Nissen, og der er et lokalplanforslag for et mindre destilleri på vej.

Rømø er et område med mange forskellige kulturelle og naturmæssige hensyn, der igennem kommuneplanen og kommuneplantillægget varetages med denne planlægning, og som skal repekteres af kommende lokalplanlægning. Området, der udlægges, følger som udgangspunkt eksisterende matrikelskel og grænser op til skov, åbne marker og strandenge. Den eksistende bebyggelse består overvejende af ældre matroshuse og [adresse], der både er knyttet til [adresse] maritime historie og til øens bygningskultur. For at sikre bevaringsværdien er bygningerne blevet screenet efter SAVE-metoden, og deres SAVE registrering indarbejdes i kommuneplanen. Det vil således ikke være muligt at nedrive bevaringsværdige bygninger uden tilladelse fra [adresse]. Ejerne kan søge forhøjet økonomisk støtte i forbindelse med byfornyelsesmidler, og ved lokalplanlægning skal bevaringsinteresserne respekteres og nybyggeri indpasses. En del af området er inden for strandbeskyttelsen, der er en forbudszone, hvor der som udgangspunkt ikke må bebygges. Forbudszonen respekteres, og i udformningen af kommende projekter og planlægning vil strandbeskyttelseslinjen fortsat være gældende.

Under idehøringen har forvaltningen modtaget flere høringssvar, herunder et ønske om at tilføje rammeområdet en tilstødende ubebygget landbrugsmatrikel og give mulighed for at udlægge et mindre ferieområde med plads til fem ferieboliger (sommerhuse). Størstedelen af matriklen, der ønskes tilføjet, er beliggende inden for Natura 2000 udpegningen og beskyttet natur. Kommunen kan ikke udlægge områder til sommerhuse i kystnærhedszonen, og lokalisering af nye områder til ferieformål skal ske i forlængelse af eksisterende bysamfund eller større ferie- og fritidsbebyggelse på områder uden naturinteresser. Forvaltningen vurderer, at ønsket om et tilføjet udlæg vil være i modstrid med planloven og formålet med kommuneplantillægget, der ikke giver mulighed for udlæg af hotel eller lignende overnatningsmuligheder, herunder grupper af ferieboliger (sommerhuse).

Planforslaget er blevet screenet i henhold til Miljøvurderingsloven. Det er vurderet, at der ikke skal foretages en miljøvurdering af planforslaget. Denne beslutning har været i forhøring ved berørte myndigheder, som ikke har haft bemærkninger til dette.

Parallelt med kommuneplantillægget behandler Teknik- og Miljøudvalget et forslag til lokalplan, der muliggør et mindre destilleri. Efter planlovens hierarki, må der ikke vedtages en lokalplan, før der ligger en godkendt kommuneplanramme, da en lokalplan ikke må være i modstrid med kommuneplanens rammer og retningslinjer. Kommuneplanen og tillæg til kommuneplanen har ingen midlertidig retsvirkning men gælder fra det øjeblik, den er vedtaget og offentliggjort.

Forholdet til anden planlægning:

Visions- og strategiplan 2022-2025

Cirkeline Overgaard underbygger rammerne for både eksisterende turistvirksomheder og udvikling af nye turisterhverv.

Rømø 2025 udviklingsplan

Området udlægges inden for bybåndet på Rømø. Bybåndet skal give Tønder Kommune nye planmæssige muligheder til udvikling af Rømø.

Nanna Bach for Rømø

Cirkeline Overgaard sikrer, at områdets bevaringsværdige bygninger kan indarbejdes i Kommuneplanen og at efterfølgnede lokalplanlægning sker i overensstemmelser med arkitekturstrategien.

### Lovgrundlag

Planlov

Miljøvurderingsloven

### Direktionen indstiller,

at forslaget til kommuneplantillæg nr. 131-740, Oplevelsesøkonomisk erhvervsområde [adresse], Rømø, sendes i min. otte ugers offentlig høring, og

at indstillingen videresendes til Økonomiudvalget og Kommunalbestyrelsen.

### Beslutning

Malthe Karlsen blev erklæret inhabil og deltog ikke i behandling af punktet.

Indstillingen anbefales.